Genre: Other

povezave <p/> Devet ljudi spremlja, kako sedem drugih umre. Vse se zgodi v realnem času, od osmih zjutraj do devetih in dvanajst minut, prvega februarja 2003. <p/> SCENOGRAFIJA: <p/> predstavljajte si poveljniški most vesoljske ladje iz B filmov z začetka osemdesetih. Veliki ekrani, na katerih bežijo stolpci številk mize, razporejene v polkrogu, na mizah računalniški zasloni. Polkrog sestavlja sedem miz, ena pa stoji v središču. Osem udobnih stolov. Na steni je velika ura, ki spominja na tiste z letališč (flipflop ura kaže ure, minute in sekunde) poleg ure je velik, star zvočnik. Vse osebe imajo na glavi slušalke, pred usti mikrofon. Dialoge slišimo neposredno ter hkrati prek zvočnikov. Veliko pogovorov moti prasketanje statike. <p/> DRAMATIS PERSONAE: <p/> Leroy CAIN – Vodja, imenovan tudi Polet ali Šef. Sedi za mizo v središču polkroga. Richard JONES – Dinamik, imenovan tudi Fido. Sedi na prvem stolu z desne, gledano iz parterja. NEZNANEC – glas, ki ga slišimo le prek zvočnika. Charlie HOBAUGH – Komunikator. Drugi z desne, poleg JONESA. Rich HUSBAND – Pilot, imenovan tudi Kolumbija. Njegov glas slišimo le prek zvočnika. Mike SARAFIN – Navigator. Tretji z desne, poleg HOBAUGHA. Jeff KLING – Sistemski, imenovan tudi Mac. Četrti z desne. Bill FOSTER – Kontrolor, imenovan tudi Zemlja. Peti z desne. Laura HOPPE – Instrumenti, tudi Inco. Šesta z desne. Katie ROGERS – Okolje, tudi Ecom. Sedma z desne. <p/> DIDASKALIJE (na kratko): <p/> Vsi nastopajoči sedijo. Njihovi glasovi so brezizrazni in monotoni, gibi redki in odmerjeni. Delujejo izjemno profesionalno in natrenirano. Vojaški pridih. Obrazi brez čustev. Kljub temu, da sedijo izjemno blizu, komunicirajo prek mikrofonov. Vsakič, ko ena oseba pokliče drugo, pove njen delovni naziv (Polet, Dinamik ipd.) in nato še svojega. <p/> JONES: Tile podatki so zlepljeni. To je en moj poskus da dobim vsaj kej od onega balona, ki je šel k hudiču. Zgleda je prišel na 1160 čakamo na podatke od tazadnjega balona. <p/> CAIN: Kako to misliš, zlepljeni? <p/> JONES: Pod šest tisoč nismo dobil nič. Eee, nad šest tisoč. Zato smo nalepli prejšnje podatke na te in dobil oceno. <p/> CAIN: Od kje spuščamo balone? A grejo nad vodo z vetrom od tal do deset tisoč? Od leve, ane? <p/> JONES: Točno, Šef. Mi … <p/> CAIN: Torej štartamo dost stran od HACK – sam pol letijo v napačno smer! <p/> JONES: Ja, ubistvu je tako. <p/> — KONEC PRVEGA DEJANJA — <p/> DRUGO DEJANJE <p/> CAIN: Okej, zdaj čakamo tazadnje podatke od balona, in se bomo potem odločil. <p/> NEZNANEC: Zarolej jih na desno. <p/> KLING: Polet, Mac. <p/> CAIN: Povej, Mac. <p/> KLING: Samo toliko da povem, ravnokar sem zgubil štiri ločene temperaturne kazalce na levi strani vozila, temperaturo hidravlike. (premolk) Dva na sistemu ena in dva na vsakmu od siststemov dva in tri. <p/> (za hip – dramatična glasba) <p/> CAIN: Štir povratne hidravlične temperature? <p/> KLING: Na levih zunanjih in levih notranjih zakrilcih. <p/> CAIN: Okej, a majo karkol skupnega, DSC al MDM al karkoli? Mislim, ti praviš da si jih zgubil vse hkrati? <p/> KLING: No, ne čist hkrati. U enih štirih al petih sekundah. <p/> CAIN: Okej, kje so ti indikatorji? Kje mamo ta inštrumentarij? <p/> KLING: Vsi so v zadnjem delu levega krila, tik pred zakrilci. Nimajo nič skupnega. <p/> CAIN: Nič skupega … <p/> (dolg premolk) <p/> CAIN: Mac, dej povej še enkrat kaj so ti sistemi? <p/> KLING: To so vsi trije hidravlični sistemi, se pravi, dva na levem zunanjem in dva na levem … (prekine ga statika) <p/> CAIN: Okej, štekam. <p/> SARAFIN: Polet, Navigator. Bodemo se z uporom, dobro zgleda. <p/> CAIN: Razumem. Hvala. <p/> (dolg premolk, popolna tišina) <p/> FOSTER: Polet, Zemlja. <p/> CAIN: povej. <p/> FOSTER: Tvoji zrak-zemlja so pripravljeni za odštevanje. <p/> CAIN: Hvala Zemlja, Polet. <p/> SARAFIN: Polet, Navigator. <p/> CAIN: Je vse okej, kontrola, stopnje? Vse normalno pri tebi? <p/> SARAFIN: Kontrola je bila stabilna čez vse zavoje do zdaj. Polet, dobro zgleda, ne vidim nič zunaj parametrov. <p/> CAIN: Okej. Mac, Polet. <p/> CAIN: Maš vse ostale indikatorje za tvojo hidravliko uredu? <p/> KLING: Vsi so uredu, mamo dobre vrednosti skoz use. <p/> CAIN: In ostale temperature – normalne? <p/> KLING: Ostale so normalne, da gospod. <p/> CAIN: In ko praviš, da si zgubu one, hočeš rečt da so šli na nula (statika prekinja)? <p/> KLING: Vsi štirje so zunaj skale, na nuli. <p/> CAIN: Štirje zunej skale. <p/> KLING: Pa usi so se neki zdrmal, potem pa – kokr sm reku, v parih sekundah usi dol. <p/> JONES: Dobil smo en blip, sam brez podatkov. Eee, ne verjamemo, da je to bil orbiter. Iščemo v C pasu. Brez uporabnih podatkov zaenkrat. <p/> CAIN: Okej. A mamo še kako možnost za sledenje? <p/> JONES: Bom pogledal, prav? Povem, ko bo. <p/> (dolg, dolg, dolg premolk) <p/> CAIN: Zemeljska kontrola, Polet. Zemeljska kontrola, Polet. <p/> FOSTER: Polet, Zemlja. <p/> CAIN: Zakleni vrata. <p/> — K O N E C — <p/> ————————————————————————